Worcester F 80 Distinctiones

18 Aspicere

Aspicere debet homo presencia, preter ita, et futura. Quo ad presencia debet aspicere primo in se condicionem fragilem, vt humilietur. Sic pauo aspiciens pedes, deponit caudam eleuatam, Deut.

3[:27]: *Oculos tuos circumfer, ad orientem* natiuitatis, *et occidentem* mortis, ad *austrum* gracie, et *ad aquilonem* culpe, *et aspice,* scilicet, per meditacionem quod, scilicet, natiuitas sit vilis, mors terribilis, gracia amissibilis, culpa punibilis.

¶ Secundo, debet homo aspicere in mundo fortunam mutabilem, ut paruipendatur. Non enim multum curarem habere modo centum liberas, si cras oporteret me eas perdere. Set multi sunt sicut olor qui libencius cantat quando morti magis appropinquat, Marc. 13[:1-2]: *Magister, aspice quales lapides,* etc., vsque, *Non relinquetur lapis super lapidem*. Et si omnis fortuna sit timenda, magis, tamen, prospera et aduersa. Exemplum in egloga amaui [Cant. 4:16], de duobus ventis, austro et aquilone, vbi estus austri abstulit iuueni pallium suum quod non fecit aquilo.

¶ Tercio, debemus aspicere in Deo liberalitatem maximam, ut magnificetur. Sic bibens bonum vinum laudat vineam. Vnde prodiit Tob. 13[:6], aspice quid fecit nobiscum, quia plusquam ceteris creaturis, et cum tremore confitemini illi. Sicut tremor corporalis causatur ex retraccione et dilacione neruorum, sic spiritualis ex retraccione affectuum a malo et dilatacione ad bonum et hic est timor bonus.

¶ Quo ad preterita, aspicere debemus in Christo eius honestam conuersacionem ut mutetur. Sic discipulus opus pictoris, Exod. 25[:40]: *Inspice, et fac secundum exemplar quod tibi monstratum est in monte*, id est, in Christo. Heb. 12[:2]: *Aspicientes in auctorem fidei, et consummatorem, Jesum qui proposito sibi gaudio*, etc.

¶ Secundo, eius naturalem passionem vt compasciatur. Sic mater ostendit filiis camisiam occisi patris, vt ipsi vindicent. Sic quia peccata vestra occiderunt, nos debemus occidere peccata, ad quod sequitur sanitas.

¶ Num. 21[:9]: Quem percussum aspicientes, sanabantur. Set heu quia conqueritur, Prou. 1[:24]: *Exten-*

/fol. 216rb/

*di* manus meas, *et non fuit qui aspiceret.* Tercio, eius gloriosam ascencionem, ut sursum erigamus. Sicut oculus ad amatum, Act. 1[:11]: *Viri Galilei, quid aspicientes.* Set multi sunt sicut porcus qui semper comedit glandes, set non aspicit sursum ad largitorem.

¶ Quantum ad futura, aspicere debet homo diuini iudicii seueritatem, vt a malo retrahatur. Sic leo videns catulum verberatum; et puer videns virgam, Daniel 7[:9]: *Aspiciebam donec throni positi sunt*, etc. Ergo, si aspicis misericordiam in liberacione latronis in cruce, aspice et iusticiam in suspensione Iude. Set ad iustorum premiacionem, ut ad bonum prouocetur, sic ostenditur aui reclamatorium, Heb. 11[:26]: Moyses *aspiciebat in remunerationem*. Libenter seruitur Domino qui cito et vltra condignum remunerat, set multi in hoc offendunt.

¶ Secuno, terre habitacionis euacuacionem, ut melior queratur. Sicut villicus amonendus prouidit sibi de alia domo, Luc. 16[:1-8]. Et Jer. 4[:23, 26]: Aspiciebam *terram, et ecce vacuat erat et nihili, et omnes urbes ejus destructe.*